APSTIPRINĀTS

Nodibinājuma “Latvijas Dabas fonds”

iepirkuma komisijas

2025. gada 7. februāra sēdē

protokols Nr.1

Iepirkuma komisijas priekšsēdētājs

Edgars Bojārs

ORIĢINĀLS

**Cenu aptaujas**

**Komunikācijas kampaņas par dabas zemniekiem izstrāde un realizācija**

projekta 101073829 LIFE21-NAT-LV-GrassLIFE2

“ES nozīmes prioritāro zālāju biotopu atjaunošana un apsaimniekošana” vajadzībām

(ID. Nr. 6.43-2/GL2-2025-02)

**NOLIKUMS**

**Rīgā, 2025**

**I. VISPĀRĪGĀ INFORMĀCIJA**

* 1. **Vispārīgā informācija**

|  |  |
| --- | --- |
| Cenu aptauju veic: | Nodibinājums “Latvijas Dabas fonds” |
| Reģistrācijas numurs: | 40008019379 |
| Juridiskā un fiziskā adrese: | Blaumaņa iela 32-8, Rīga, LV-1011 |
| Tālrunis: | 67830999 |
| E-pasts: | [ldf@ldf.lv](mailto:ldf@ldf.lv) |
| Projekta nosaukums: | 101073829 LIFE21-NAT-LV-GrassLIFE2 “ES nozīmes prioritāro zālāju biotopu atjaunošana un apsaimniekošana” |
| Projekta aktivitāte: | WP4 aktivitāte 4.4 |

**1.2. Cenu aptaujas priekšmeta apraksts un termiņi**

1.2.1. Komunikācijas kampaņas par dabas zemniekiem izstrāde un realizācija projekta 101073829 LIFE21-NAT-LV-GrassLIFE2 “ES nozīmes prioritāro zālāju biotopu atjaunošana un apsaimniekošana” vajadzībām, saskaņā ar Tehnisko specifikāciju (Pielikums Nr.1).

1.2.2. Iepirkuma priekšmets nav sadalīts daļās, un pretendents drīkst iesniegt tikai 1 (vienu) piedāvājuma variantu.

1.2.3. Piedāvājumam maksimālais pieejamais budžets ir 16 500 EUR (sešpadsmit tūkstoši pieci simti *euro* 00 centi) bez PVN.

1.2.3. Pakalpojuma līguma plānotais izpildes termiņš ir līdz 2025. gada 31. oktobrim

**1.3. Cenu aptaujas nolikuma saņemšana un informācijas apmaiņas kārtība**

* + 1. Ar cenu aptaujas nolikumu var iepazīties Latvijas Dabas fonda (turpmāk tekstā LDF) interneta vietnē [www.ldf.lv](http://www.ldf.lv), sadaļā “Jaunumi”.
    2. Pretendenti var savlaicīgi rakstiski pieprasīt papildu informāciju un iesniegt jautājumus par cenu aptaujas dokumentos iekļautajām prasībām. Pretendenta lūgumi pēc papildu informācijas un uzdotie jautājumi adresējami Latvijas Dabas fondam, nosūtot rakstisku pieprasījumu, izmantojot elektronisko pasta adresi dita.skele@ldf.lv. Pēdējais informācijas sniegšanas termiņš – ne vēlāk kā 3 (trīs) darba dienas pirms piedāvājumu iesniegšanas termiņa beigām.
    3. Mutiski uzdoti jautājumi un Pasūtītāja sniegtās atbildes nav juridiski saistošas nevienai no cenu aptaujā iesaistītajām pusēm.
    4. Saziņa starp pasūtītāju (iepirkuma komisiju) un ieinteresētajiem piegādātājiem cenu aptaujas ietvaros notiek rakstiski un latviešu valodā, kā arī visa informācija tiks ievietota LDF mājaslapā internetā – [www.ldf.lv](http://www.ldf.lv), sadaļā “Jaunumi”.
    5. Pretendentu rakstiski iesniegtie jautājumi un iepirkuma komisijas atbildes uz tiem kļūst saistošas visiem cenu aptaujas iespējamiem Pretendentiem ar to paziņošanas brīdi LDF interneta vietnē.

**1.4. Piedāvājuma iesniegšana, noformēšana un atvēršanas vieta, datums un kārtība**

1.4.1. Piedāvājumus var iesniegt tikai elektroniska dokumenta veidā, kas parakstīts ar drošu elektronisko parakstu, tos sūtot uz e-pastu [ldf@ldf.lv](mailto:dita.stalovska@ldf.lv). Dokumentiem ir jābūt saņemtiem līdz **2025. gada 14. marta plkst. 17.00**. Piedāvājums, kas iesniegts elektroniska dokumenta veidā, skaitās iesniegts un saņemts, ja uz iesniedzēja norādīto e-pastu atnāk apstiprinoša vēstule no Latvijas Dabas fonda par piedāvājuma saņemšanu. Piedāvājuma atvēršana un elektroniskā paraksta identitātes un derīguma pārbaude tiks veikta tikai pēc piedāvājumu iesniegšanas termiņa beigām.

1.4.2. Piedāvājumus klātienē vai ar Latvijas Pasta starpniecību iesniegt nav iespējams.

1.4.3. Piedāvājumam ir jāatbilst sekojošam noformējumam:

* Tam jābūt izstrādātam atbilstoši Elektronisko dokumentu likumā un 28.06.2005. Ministru kabineta noteikumos Nr.473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktajām prasībām.
* Visi iepirkuma dokumenti ir jāapvieno vienā iesniedzamā dokumentā – piedāvājumā. Piedāvājumam jābūt parakstītam ar drošu elektronisko parakstu un apliecinātam ar laika zīmogu pirms piedāvājuma iesniegšanas termiņa beigām. Piedāvājums ir jāparaksta personai, kurai publiskos reģistros ir reģistrētas tiesības pārstāvēt iesniedzēju vai pilnvarotai personai, šādā gadījumā pievienojot pilnvarojumu apliecinošu dokumenta oriģinālu vai apliecinātu kopiju. Pilnvarotā perona nedrīkst pārstāvēt vairāk par vienu pretendentu.
* Piedāvājuma dokumentiem ir jābūt skaidri salasāmiem, bez iestarpinājumiem, izdzēsumiem vai labojumiem.
* Piedāvājums jāsagatavo datorrakstā latviešu valodā, dokumentus svešvalodās jāiesniedz kopā ar tulkojumu latviešu valodā. Pretendents normatīvajos aktos noteiktā kārtībā ir atbildīgs par tulkojuma pareizību un atbilstību oriģinālam. Tulkojuma pareizību pretendents apstiprina ar savu parakstu.
* Piedāvājums iesniedzams e-pastā, kur:
* Tematā (*Subject*) ir jānorāda “Piedāvājums cenu aptaujaiID. Nr. 6.43-2/GL2-2025-02.
* E-pasta tekstā (*message*) ir jānorāda pretendenta nosaukums, reģistrācijas numurs un adrese, kā arī atzīme – Piedāvājums cenu aptaujaikomunikācijas kampaņas par dabas zemniekiem izstrāde un realizācija projekta 101073829 LIFE21-NAT-LV-GrassLIFE2 “ES nozīmes prioritāro zālāju biotopu atjaunošana un apsaimniekošana” vajadzībām (ID. Nr. 6.43-2/GL2-2025-02)”. Neatvērt līdz 2025. gada 14. martam plkst. 17.00.

1.4.4. Piedāvājumu atvēršanas sanāksme ir slēgta.

**1.5. Piedāvājuma derīguma termiņš**

1.5.1. Pretendenta iesniegtais piedāvājums ir saistošs līdz pakalpojuma līguma noslēgšanai, bet ne mazāk kā 60 (sešdesmit) dienas no piedāvājuma iesniegšanas termiņa beigām.

**II. PRASĪBAS PRETENDENTIEM**

**2.1. Nosacījumi pretendenta dalībai cenu aptaujā**

2.1.1. Pretendents normatīvajos aktos noteiktajā kārtībā ir reģistrēts Latvijas Republikas Uzņēmumu reģistra Komercreģistrā vai citā pretendenta saimnieciskai darbībai atbilstošā reģistrā, vai līdzvērtīgā reģistrā ārvalstīs atbilstoši attiecīgās valsts normatīvo aktu prasībām.

2.1.2. Piedāvājuma iesniegšanas termiņa pēdējā dienā pretendentam nav konstatēts, ka pretendentam Latvijā vai valstī, kurā tas reģistrēts, nav nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 EUR (simtu piecdesmit eiro, 00 centi).

2.1.3. Piedāvājuma iesniegšanas termiņa pēdējā dienā pretendentam nav pasludināts maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts. .

2.1.4. Pretendents nav ārzonā reģistrēta juridiskā persona vai personu apvienība

2.1.5. Pretendentam iepriekšējo 3 (trīs) gadu periodā (2022., 2023., 2024. gadā un 2025. gadā līdz piedāvājuma iesniegšanas brīdim) ir pieredze kampaņu izstrādē un īstenošanā ar sabiedrības labumu saistītām komunikācijas kampaņām vides vai sociālajā tematikā.

**III. IESNIEDZAMIE DOKUMENTI**

**3.1. Pretendentu atlases dokumenti**

3.1.1. Pretendenta pieteikums dalībai cenu aptaujā (Pielikums Nr.2). Pieteikumu paraksta pretendenta vadītājs vai vadītāja pilnvarota persona.

3.1.2. Pilnvara vai tās kopija attiecīgajai personai pārstāvēt pretendenta intereses, ja piedāvājumu paraksta persona, kam nav normatīvajos aktos noteiktā kārtībā reģistrētas pārstāvības tiesības (piedāvājumu paraksta, tam pilnvarota persona);

3.1.3. Finanšu piedāvājums (Pielikums Nr.3) sagatavots saskaņā ar Tehniskajā specifikācijā (Pielikums Nr.1) noteiktajām prasībām.

3.1.4. Tehniskais piedāvājums (4. pielikums) sagatavots saskaņā ar Tehniskajā specifikācijā (Pielikums Nr.1) noteiktajām prasībām.

3.1.5 Nolikuma 2.1.1. un 2.1.3. punktā izvirzītās prasības Pasūtītājs pārbauda Latvijas Uzņēmumu reģistra datu bāzē. Pretendents, kas ir reģistrēts ārvalstīs, iesniedz komersanta reģistrācijas apliecības kopiju vai līdzvērtīgas iestādes izdotu dokumentu, kas ir atbilstošs attiecīgās valsts normatīviem aktiem.

3.1.6. Ja pretendents ir ārvalstīs reģistrēts uzņēmums, tad tam jāiesniedz attiecīgās ārvalsts kompetentās institūcijas sagatavota izziņa angļu valodā, kas apliecina, ka: 1) pretendentam nav pasludināts maksātnespējas process – tas neatrodas likvidācijas stadijā, un tā saimnieciskā darbība nav apturēta; 2) pretendentam attiecīgajā ārvalstī nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 EUR (simtu piecdesmit *euro*, 00 centi).

3.1.7. Nolikuma 2.1.2. punktā izvirzītās prasības Pasūtītājs pārbauda LR Valsts ieņēmumu dienesta publiskojamā datu bāzē.

3.1.8. Pretendenta sagatavota informācija atbilstoši Nolikuma 4. pielikumā “Pieredzes apraksts” noteiktajam, kas apliecina pretendenta atbilstību Nolikuma 2.1.5. punkta prasībām.

**IV. PIEDĀVĀJUMA IZVĒLES KRITĒRIJI**

4.1. Piedāvājumu izvēles kritērijs ir saimnieciski izdevīgākais piedāvājums. Komisija izvēlas saimnieciski izdevīgāko piedāvājumu atbilstoši šajā sadaļā norādītajiem kritērijiem, to skaitliskajai vērtībai un pamatojoties uz šajā sadaļā norādīto vērtēšanas metodes aprakstu.

4.2. Piedāvājumus vērtē pēc punktu metodes, par labāko piedāvājumu piešķirot lielāko punktu skaitu, kas noteikts konkrētam izvēles kritērijam. Maksimālais punktu skaits ir 100 punkti.

4.3. Par saimnieciski visizdevīgāko iepirkuma komisija atzīs tā pretendenta piedāvājumu, kas būs ieguvis lielāko punktu skaitu saskaņā ar iepirkuma nolikumā noteiktajiem piedāvājumu vērtēšanas kritērijiem.

4.4. Saimnieciski visizdevīgākā piedāvājuma vērtēšanas kritēriji:

|  |  |  |
| --- | --- | --- |
| ***Nr. p/k*** | ***Vērtējamais kritērijs*** | ***Punktu skaits*** |
| 1. | Pakalpojuma cena EUR bez PVN | 40 |
| 2. | Kampaņas koncepta kvalitāte, taktikas apraksta kvalitāte un atbilstība projekta vajadzībām un mērķiem | 35 |
| 3. | Pretendenta pieredze | 25 |
|  | **Kopā** | **100** |

4.5. Pretendentam, kura finanšu piedāvājumā norādīta zemākā cena euro bez PVN, dotajā kritērijā tiek piešķirts maksimālais punktu skaits šajā kritērijā – 40 punkti. Pārējiem piešķiramos punktus aprēķina, izmantojot šādu formulu: **(Cx/Cy) x P**, kur Cx – lētākā piedāvājuma cena, Cy – vērtējamā piedāvājuma cena un P – nolikumā noteiktais maksimālais punktu skaits cenai.

4.6. Kampaņas koncepta kvalitāte, taktikas apraksta kvalitāte un atbilstība projekta vajadzībām tiek vērtēta atbilstoši Pretendenta tehniskajā piedāvājumā iekļautajai informācijai. Augstāko vērtējumu (35 punkti) saņem pretendents, kura piedāvājums tiks novērtēts kā visatbilstošākais. Pārējiem piedāvājumiem tiek piešķirts proporcionāls punktu skaits.

4.7. Pretendenta pieredze tiek vērtēta atbilstoši pretendenta piedāvājumā norādītajiem datiem. Augstāko vērtējumu (25 punkti) saņem pretendents, kura pieredze ir vislielākā. Piešķiramos punktus aprēķina, izmantojot šādu formulu: **(Cx/Cy) x P**, kur Cx – vērtējamais piedāvājums, Cy – vislielākā pieredze, un P – nolikumā noteiktais maksimālais punktu skaits šajā kritērijā.

4.8. Katrs konkursa komisijas loceklis sastāda savas atsevišķas (individuālas) saimnieciski izdevīgākā piedāvājuma vērtēšanas tabulas katra pretendenta piedāvājuma novērtēšanai, atbilstoši augstāk norādītajiem kritērijiem.

4.9. Komisijas locekļu individuālie vērtējumi tiek apkopoti kopsavilkuma (kopējā vērtēšanas) tabulā saimnieciski visizdevīgākā piedāvājuma noteikšanai, atbilstoši augstāk norādītajiem kritērijiem.

4.10. Ja komisija, pirms pieņem lēmumu par pakalpojuma līguma slēgšanu, konstatē, ka vairāku Pretendentu piedāvājumi ir ar vienādu punktu skaitu, lēmumu pieņem komisijas priekšsēdētājs.

4.11. Gadījumā, ja iepirkumam tiks iesniegts tikai viens piedāvājums, kas pilnībā atbildīs nolikuma prasībām un paredzētajiem finanšu līdzekļiem, pretendents, kas iesniedzis šo piedāvājumu, var tikt atzīts par iepirkuma uzvarētāju.

**V. PAKALPOJUMA LĪGUMS**

5.1. Pasūtītājs par iepirkumu slēgs pakalpojuma līgumu ar izraudzīto pretendentu, pamatojoties uz pretendenta iesniegto piedāvājumu un saskaņā ar nolikuma noteikumiem. Pasūtītājs ar izvēlēto pretendentu norēķināsies saskaņā ar noslēgto pakalpojuma līgumu.

**VI. PIELIKUMI**

Pielikums Nr. 1 – Tehniskā specifikācija.

Pielikums Nr. 2 – Pieteikums dalībai cenu aptaujā (veidne).

Pielikums Nr. 3 – Finanšu piedāvājums (veidne).

Pielikums Nr. 4 – Pieredzes apraksts (veidne)